ไทยฝันปราบ พิษสุนัขบ้า สูญพันธุ์ปี 63
เมื่อวันที่ 28 เม.ย.ที่ โรงพยาบาลจุฬาลงกรณ์ นพ.โสภณ เมฆธน ปลัดกระทรวงสาธารณสุข พร้อมด้วย ศ.นพ.สุทธิพงศ์ วัชรสินธุ ผอ.โรงพยาบาลจุฬาลงกรณ์ และคณะบดีคณะแพทยศาสตร์ จุฬาลงกรณ์มหาวิทยาลัย, ศ.นพ. ธีระวัฒน์ เหมะจุฑา ผอ.ศูนย์ความร่วมมือ องค์การอนามัยโลกด้านค้นคว้าและอบรมโรคติดเชื้อไวรัสสัตว์สู่คน คณะแพทยศาสตร์ จุฬาลงกรณ์มหาวิทยาลัย และผู้แทนองค์การอนามัยโลก ร่วมกันแถลงข่าวภายหลังการประชุมองค์การอนามัยโลกเรื่องการป้องกันและควบคุมโรคพิษสุนัขบ้า,นพ.โสภณ กล่าวว่า ที่ประชุมมีเป้าหมายร่วมกันที่จะกำจัดโรคพิษสุนัขบ้าให้หมดไปจากประเทศไทยและในโลกนี้ภายในปี 2563 ซึ่งสอดคล้องกับแผนยุทธศาสตร์การดำเนินโครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธาน ศ.ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์อัครราชกุมารี ซึ่งต้องอาศัยความร่วมมือจากทุกฝ่ายในการดำเนินงาน เพื่อให้บรรลุเป้าหมายดังกล่าว อย่างไรก็ตาม โรคพิษสุนัขบ้ายังคงเป็นปัญหาสำคัญของประเทศไทย ซึ่งจากข้อมูลการเฝ้าระวังโรคพิษ สุนัขบ้าย้อนหลัง 5 ปีพบว่า มีผู้ป่วยปีละไม่เกิน 10 ราย แต่ในปี 2559 มีผู้เสียชีวิต จำนวน 14 ราย และในปี 2560 พบแล้วจำนวน 3 ราย ใน จ.ชลบุรี สมุทรปราการ และฉะเชิงเทรา ทั้งนี้ สาเหตุที่พบผู้ป่วยเพิ่มขึ้นมาจากหลายปัจจัย เช่น ความเข้าใจผิดที่คิดว่าลูกสุนัขไม่มีเชื้อพิษสุนัขบ้า จึงไม่ได้ฉีดวัคซีน ป้องกันเชื้อพิษสุนัขบ้าให้ รวมทั้งการให้ท้องถิ่นจัดตั้งงบ ประมาณ จัดซื้อวัคซีนฉีดให้สุนัขและแมว ซึ่งในความเป็นจริงท้องถิ่นสามารถฉีดสุนัขได้ครบ แต่เนื่องจากสำนักงานตรวจเงินแผ่นดิน มีความเห็นว่า การจัดซื้อวัคซีนเชื้อพิษสุนัขบ้าเป็นหน้าที่ของกรมปศุสัตว์ จึงทำให้ท้องถิ่นไม่กล้าจัดซื้อวัคซีนเอง ทั้งนี้ หากเปิดให้ท้องถิ่นสามารถดำเนินการได้เองก็จะทำให้การฉีดวัคซีนในสุนัขและแมวมีความครอบคลุมได้มากยิ่งขึ้น,ด้าน ศ.นพ.ธีระวัฒน์ กล่าวว่า การป้องกันโรคพิษสุนัขบ้าที่ได้ผล คือ การควบคุมประชากรสุนัข โดยการทำหมัน ทั้งเจ้าของต้องมีความรับผิดชอบโดยนำสุนัขไปรับวัคซีนป้องกันพิษสุนัขบ้า ซึ่งมีทั้งประเภทฉีดและกิน ส่วนการทำหมันสุนัขนั้น มีทั้งการผ่าตัดซึ่งจะต้องใช้เวลา และการฉีดเข้าอัณฑะสุนัขตัวผู้ ซึ่งยาตัวนี้อยู่ในระหว่างการขึ้นทะเบียนจากสำนักงานคณะกรรมการอาหารและยา หรือ อย. โดยต้องใช้เวลาฉีด 2 นาที บริเวณอัณฑะ 2 ลูก ราคายาหลอดละ 8 บาท.
 โรงพยาบาลจุฬาลงกรณ์ นพ.โสภณ เมฆธน ปลัดกระทรวงสาธารณสุข พร้อมด้วย ศ.นพ.สุทธิพงศ์ วัชรสินธุ ผอ.โรงพยาบาลจุฬาลงกรณ์ และคณะบดีคณะแพทยศาสตร์ จุฬาลงกรณ์มหาวิทยาลัย, ศ.นพ. ธีระวัฒน์ เหมะจุฑา
พิษสุนัขบ้า,โสภณ เมฆธน,สุทธิพงศ์ วัชรสินธุ,วัคซีน,ชลบุรี